**Наманган вилояти ҳокимлиги томонидан 2022 йилнинг
6 ойи мобайнида жисмоний ва юридик шахсларнинг**

**мурожаатлари билан ишлаш ва юзага келаётган муаммоларни бартараф этишга қаратилган таклифлар тўғрисида таҳлилий**

**АХБОРОТ**

Муҳтарам Президентимиз томонидан 2022 йилни “Инсон қадрини улуғлаш ва фаол махалла йили” деб эълон қилиниши муносабати билан, халқ билан мулоқот ва аҳолини қийнаб келаётган муаммоларни ҳал этиш билан боғлиқ амалий ишлар изчил давом эттирилмоқда.

Жойларда аҳоли билан юзма-юз ва очиқ мулоқот ўтказиш, улар томонидан қўтарилаётган муаммоларни ҳал этиш бўйича бир қатор ишлар амалга оширилмоқда. Жумладан, ҳар ҳафтада вилоят ҳокими томонидан Ўзбекистон Республикаси Президентининг Наманган вилоятидаги Халқ қабулхонасида, шаҳар ва туманлар ҳудудида ҳамда вилоят ҳокимлигида мунтазам шахсий қабуллар, шунингдек тадбиркорлар учун алоҳида қабуллар ўтказилиб келинмоқда.

Шунингдек, вилоят ҳокимининг “Telegramm” ва “Facebook”даги расмий саҳифалари орқали туну-кун мурожаатлар қабул қилиниб, ижрога қаратилиб, назоратга олинмоқда. Ёшларни қийнаб келаётган муаммоли масалалар ва таклифларини ўз вақтида кўриб чиқиш самарадорлигини ошириш мақсадида, вилоят ҳокимининг ташаббуси билан вилоят ҳокимлигининг “Ёшлар мурожаати” веб-сайти ва Сall-center орқали мурожаатларни қабул қилиш ва кўриб чиқиш тизими жорий этилди.

Мунтазам равишда 4 та сектор раҳбарлари иштирокида жойларда аҳоли ва тадбиркорлар учун сайёр қабуллар ўтказилмоқда.

**Вилоят ҳокимлигига 2022 йил 6 ойи** давомида жисмоний ва юридик шахслардан жами **4 428 та ёзма, оғзаки ва электрон почта орқали** мурожаатлар келиб тушган бўлиб, **2021 йилнинг ўтган даврида** бу кўрсаткич **4 468 тани** ташкил этгани ҳолда **40 тага камайган.** Энг кўп мурожаатлар **Наманган шаҳри 1 252 та (28,3 %), Поп тумани 462 та (10,4%)** ва **Давлатобод тумани 411 та (9,3 %)** ҳиссасига тўғри келади.

 2022 йил 6 ойи давомида **вилоят ҳокимлигида** раҳбарлар томонидан
**2 420 нафар** жисмоний ва юридик шахслар **қабул қилинган. 2021 йилнинг ҳудди шу даврида** бу кўрсаткич **2 360 нафарни** ташкил этган бўлиб, **қабулга келувчилар** ўтган йилнинг шу даврига нисбатан **60 тага ёки 2,5 % га камайган.**

Ҳар бир мурожаат ортида инсон тақдири туришини инобатга олган ҳолда мурожаатларни бевосита муаллиф иштирокида ўрганиш, кўтарилган масалани ҳал этиш ёки қонунчиликда белгиланган нормалар бўйича тушунтириш бериш амалиётига алоҳида эътибор бериб келинмоқда.

Вилоят ҳокимлигига келиб тушаётган мурожаатларни масалалар кесимида таҳлил этилганда, асосий мавзулар уй-жой ва ер майдони олиш
**1 428 та (32,2 %),** моддий ёрдам **398 та (8,9 %),** соғлиқни сақлаш **306 та
(6,9 %)**, дин масалалари **295 та (6,7 %)** ҳамда иш, иш ҳақи ва имтиёз масалаларида **268 та (6,1 %)** масалаларни ташкил этади.

**Шаҳар ва туманлар ҳокимликларига келиб тушаётган**

 **жисмоний ва юридик шахсларнинг мурожаатлари бўйича**

2022 йилнинг 6 ойи давомида **шаҳар ва туманлар ҳокимликларига** келиб тушган мурожаатларнинг жамланмаси таҳлил қилинганда, жисмоний ва юридик шахслардан жами **14 762 та ёзма, оғзаки ва электрон почта орқали** келиб тушган бўлиб, **2021 йилнинг худди шу даврида** бу кўрсаткич **36 849 тани** ташкил этган ҳолда **22 087 тага** ёҳуд **59,9 фоизга камайган.** Энг кўп мурожаатлар **Наманган шаҳри 2 332 та (15,8 %), Поп тумани 1 475 та
(9,9 %), Учқўрғон тумани 1 450 та (9,8 %)** ва **Янги Наманган туманида
1 426 та (9,7 %)** ҳиссасига тўғри келади.

**2022 йилнинг 6 ойи** давомида **шаҳар ва туманлар ҳокимликларида** раҳбарлар томонидан **8 079 нафар** жисмоний ва юридик шахслар қабул қилинган. Ўтган 2021 йил6ойида бу кўрсаткич **12 730 нафарни** ташкил этган бўлиб, қабулга келувчилар ўтган йилнинг шу даврига нисбатан
**4 651 тага ёки 36,5 % га камайган.**

Шаҳар ва туманлар ҳокимликларига келиб тушаётган мурожаатларни масалалар кесимида таҳлил этилганда, асосий мавзулар моддий ёрдам олиш масалаларида **2 406 та (16,3 %),** уй-жой ва ер майдонлари олиш масалаларида **2 280 та (15,4 %),** соғлиқни сақлаш масалаларида **778 та
(5,3 %)** ва қурилиш масалаларида **677 та (4,6 %)**ни ташкил этади.

**Президент виртуал қабулхонаси бўйича:**

Ўзбекистон Республикаси Президентининг виртуал қабулхонасидан 2022 йил 6 ойи давомида вилоят ҳокимлигига жисмоний ва юридик шахслардан жами **9 478 та** мурожаатлар келиб тушиб, мурожаатлар сони 2021 йил 6 ойи **12 553 та**га нисбатан **3 075 та**га ёки **24,5 % га камайган**.

**Мурожаатларни қаноатлантириш (ижобий ҳал этиш)** даражаси кўрсаткичлари **паст бўлган** ҳокимлик- Уйчи **30,04 %** туманида қайд этилди.

Мурожаатларнинг ҳудудлар кесимида таҳлил қилинганда, **энг кўп мурожаат йўлланаётган** ҳокимликлар **-** Наманган шаҳар **1 152 та (12,2 %)**, Поп тумани **914 та (9,6 %),** Чуст тумани **888 та (9,4 %)** ва Янги Наманган тумани **783 та (8,3 %)** туманлари ҳиссасига тўғри келади.

ТАКЛИФЛАР:

“Жисмоний ва юридик шахсларнинг мурожаатлари тўғрисида”ги Ўзбекистон Республикаси Қонунининг 29-моддасида мазкур Қонунда белгиланган бошқа талабларга мувофиқ бўлмаган мурожаатлар кўриб чиқилмаслиги белгиланган. Бироқ, Президент виртуал қабулхонасидан келаётган айрим мурожаатларда мурожаат этувчилар томонидан қонунсиз талаблар қўйиш (“Уй-жойини таъмирлаб бериш”, “чет элда таҳсил олаётган фарзанди учун йирик миқдордаги контракт пулини тўлаб бериш ёки ҳомий ташкилот бириктириб бериш”, “бошланғич тўловсиз намунали
уй-жой олиб бериш” ва ҳ.к) юқоридаги қонунчилик ҳужжатлари талабларига мувофиқ бўлмаганлиги сабабли, янги ташкил этилаётган ягона платформа тизимида Президент виртуал қабулхонаси ишчи гуруҳи томонидан ушбу турдаги мурожаатлар келиб тушган вақтда қабул қилинмаслиги, шу жараённинг ўзидаёқ юқоридаги қонун талаби кўрсатилиб, қабул қилмаслик ва ижрога йўналтирмаслик таклифи билдирилади.

Наманган вилояти ҳокимлиги томонидан топшириқда кўрсатилган вазифалар ижросини ўз вақтида ва самарали ташкил қилиш тадбирлари амалга ошириб борилиши таъминланади.

 **Наманган вилояти ҳокимлиги**